પોલીસની પ્રાથમિક તપાસમાં એવી વિગતો પણ ખુલી છે કે હાર્દિક અગાઉ કિંજલના પડોશમાં રહેતો હતો. એ કારણે બંને વચ્ચે પરિચય થયો હતો અને ગાઢ મિત્રતા બંધાઇ હતી. જેથી હાર્દિકને તેની ઘરવાળી સાથે માથાકુટ થતં તે છોડીને જતી રહી હતી અને છુટાછેડાનો કેસ પણ ચાલે છે. હાર્દિકને કિંજલે અનેક વખત કોઇને કોઇ રીતે હજારો રૂપિયાની મદદ કરી છે. અગાઉ ફેબ્રીકેશનનું કામ કરતો હાર્દિક મોજશોખ માટે મોટે ભાગે કિંજલ પાસેથી જ નાણા મેળવતો હતો. પોતાના પ્રિય મિત્રને નાણા આપવા કિંજલ ગમે તેમ કરીને વ્યવસ્થા કરતી હતી! અત્યાર સુધી મોજ કરનારો હાર્દિક હવે બરોબરનો સલવાયો છે.